Na temelju članka 36.stavka 13. Zakona o održivom gospodarenju otpadom (Narodne novine, broj 94/13, 73/17 i 14/19) i na temelju članka 30. Statuta Općine Selnica (Službeni glasnik Međimurske županije, 3/18 i 13/18), Općinsko vijeće Općine Selnica na svojoj 15. sjednici, održanoj 27. veljače 2019. godine donosi

**O D L U K U**

**o izmjenama i dopunama Odluke o mjerama za sprječavanje**

**nepropisnog odbacivanja otpada i mjerama za uklanjanje**

**odbačenog otpada na području Općine Selnica**

**Članak 1.**

U članku 17. Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Selnica, KLASA: 351-02/18-01/07, URBROJ: 2109-15-18-01 od 30. studenog 2018. godine (u daljnjem tekstu: Odluka), stavak 2. mijenja se i glasi:

*Radi provedbe akcije pravna odnosno fizička osoba – obrtnik dužna je ishoditi suglasnost Jedinstvenog upravnog odjela Općine Selnica.*

**Članak 2.**

Članak 18. Odluke mijenja se i glasi:

*Zahtjev za izdavanje suglasnosti za provedbu akcije podnosi se najmanje dva mjeseca prije početka akcije.*

**Članak 3.**

U članku 19. Odluke, stavak 4. mijenja se i glasi:

*Osoba koja organizira akciju obvezna je u roku osam dana od završetka akcije dostaviti Jedinstvenom upravnom odjelu Općine Selnica izvješće o provedenoj akciji.*

**Članak 4.**

Ova Odluka stupa na snagu dan nakon objave, a objavit će se u Službenom glasniku Međimurske županije.

OPĆINSKO VIJEĆE OPĆINE SELNICA

KLASA: 351-02/18-01/07 **Predsjednik Općinskog vijeća**

URBROJ: 2109-15-19-4 Branko Perčić, mag.ing.aedif., v.r.

Selnica, 27. veljače 2019.